Čarkai
Čarkai („nelabieji“) – bendras piktųjų dvasių pavadinimas armėnų mitologijoje. Neretai tapatinami su kadžiais. Įsivaizduota, kad egzistuoja daug įvairių žmonėms pikta darančių čarkų, kaip antai švotas (žiemos dvasia), aisai (stipraus vėjo dvasios), šidarkas, smūgiu išvedantis žmogų iš proto, ir t. t. Čarkais taip pat įvardijama ir atskira piktųjų dvasių grupė – iš dalies žmogaus, iš dalies gyvūno pavidalo būtybės. Jų pėdos esančios apsuktos kulnais į priekį ir primenančios ožkos kojas.